МИНИСТЕРСТВО НА ЗЕМЕДЕЛИЕТО И ХРАНИТЕ
„СЕВЕРНОЦЕНТРАЛНО ДЪРЖАВНО ПРЕДПРИЯТИЕ” ДП ГР. ГАБРОВО
ТП ДЪРЖАВНО ГОРСКО СТОПАНСТВО „БОЛЯРКА” 
гр. Велико Търново, ул. „България” № 23, ЕИК 2016168050117, тел.: 062-639940, fax: 062-610712, bolqrka@scdp.bg



ДОКЛАД
за
ПРОВЕДЕНИЯ МОНИТОРИНГ НА ТЕРИТОРИЯТА НА ТП ДГС „БОЛЯРКА“ ПРЕЗ 2023 Г. ОТ ВКС 1 ДО ВКС 6 


Мониторингът в Горите с висока консервационна стойност, включва извършване на периодични наблюдения и анализ на състоянието на горите и местообитанията, чрез теренни наблюдения и разработване и прилагане на Система за провеждане на мониторинг на биологичното разнообразие и горите с високо консервационна стойност на територията на ТП ДГС „Болярка“. Системата за мониторинг на биологичното разнообразие е система, проследяваща и обобщаваща промените в биологичното разнообразие в горите управлявани от ТП ДГС „Болярка“ в дългосрочен план. Това се осъществява чрез систематизирани дългосрочни наблюдения на елементите на биологичното разнообразие, съпроводени със събиране, обработка, съхранение на данни, оценка на събраната в хода на мониторинга информация и анализ на въздействията върху биологичното разнообразие, преценка на неговото състояние и набелязване на мерки, които да се предприемат за предотвратяване на загубата му. Провеждането на мониторинг е основен инструмент в помощ при взимане на управленски решения, имащи отношение към опазването на биологичното разнообразие.	
Голяма част от горските територии, управлявани от ТП ДГС „Болярка“ са включени в различните категории ВКС. Това прави гората в съответната горска единица особено значима за поддържане и повишаване на всички идентифицирани консервационни стойности. За всички категории се прилага годишен мониторинг, състоящ се от периодични теренни наблюдения и съпровождащ анализ за вид гора, проследяващ промените в биологичното разнообразие, осъществяващо се чрез събиране, обработка и съхранение на данните. Разработени са формуляри за теренно наблюдение, които да се попълват от служителите по горите, по време на изпълнение на регулярната им дейност или при нарочни наблюдения на съответните ВКС. В доклада за ГВКС за правилното разпознаване на установените растителни и животински видове с висока консервационна стойност на територията на стопанството са приложени снимки. Извършени са и обучения на персонала за разпознаване на консервационно значимите видове.
Във връзка с мониторинга на горите с висока консервационна стойност за 2023 година е събрана информация и данните са обобщени по следният начин:	
Служителите на стопанството са запознати с целта, методите и технологията на наблюдение и събиране на данни чрез обучения и указания. Извършвани са теренни наблюдения. Събрани са данни чрез попълнени, обработени и анализирани формуляри, в които са посочени подотдели, в които е наблюдаван, или се среща съответният вид и отразяват състоянието на консервационните стойности.
При подготовката на досиетата за насажденията включени в ЛФ 2024 година, маркиращите лесовъди се запознават предварително с информация за съществуващите ВКС на територията, която ще обслужват. При проверка на терен се потвърждава или отхвърля наличието на ВКС.
След маркиране се попълват данни за тяхното действително състояние на терена и допълнителна информация по наблюдения на маркиращия лесовъд, като тези данни задължително се вписват в графата „Особени положения" при изготвянето на карнет-описа и технологичния план.
Разработени са формуляри за мониторинга на видовете от ВКС 1.2, 1.3 и местообитанията ВКС 3. Тези формуляри са приложими за всички останали важни от природозащитна гледна точка видове, които не попадат в споменатите по-горе категории. За видовете, обект на ловностопанска дейност, мониторинга може да се извършва и съобразно изискванията на ловоустройствения проект. Формулярите се попълват от лесничеи, горски стражари, при констатация на съответните видове и преди маркиране на съответното насаждение, предвидено за провеждане на горскостопански дейности. Обобщават се съгласно предписанията в ГВКС и са на разположение при поискване от заинтересованите страни. Формулярите се попълват периодично, ежегодно, като за петте години от валидността на сертификата трябва да бъде завършен мониторинга изцяло за всички ВКС.






BKC 1. Разнообразие от видове. Концентрации на биологично разнообразие вкл. Ендемични, редки, застрашени и застрашени от изчезване, с глобално, регионално или национално значение.
ВКС 1.1. Защитени територии
	Защитена територия
	Площ /ха/
	Отдел/
подотдел
	Землище
	Заповед за обявяване
	Заповед за прекатегоризация
	Цел на обявяване

	
	
	
	
	
	
	

	1.ПЗ „Момин скок”
	0,2  ха
	551 „4”
	с. Михалци
	Обявена със Заповед № 3796 от 11.10.1965 г. На МГГП
В границите на защитената територия се забранява:
1. Всякакви дейности, които водят до повреждане или унищожаване на дърветата.
2. Късане и зкореняване на растенията.
3. Влизане, преминаване или паркиране на МПС.
4. Разкриване на кариери, провежадане на минногеоложки и други дейности, с които се изменя естествения облик на местността или водния и режим.
5. Извеждане на сечи освен санитарни.
6. Всякакво строителство.

	
	Опазване на водопад

	2.ПЗ ”Каньон на р. Негованка и Еменска пещера”
	23,4 ха.
	550 а, б, в,д ; 551 р, 9,10;
	с. Емен; с. Михалци
	Заповед No.880 от 25.11.1980 г.
В района на ПЗ се забраняват:
1. всякакви дейности, като нараняване на стъблата, чупене на клоните и други които биха довели до повреждане на дърветата.
2. Късането или изкореняването на растенията.
3. Безпокоенето на дивите животни или вземането на техните малки или яйцата им, както и разрушаването на гнездата и леговищата им.
4. Преминаването и паркирането на моторни превозни средства.
5. Пашата на домашни животни.
6. Разкриването на кариери, провеждането на минногеоложки и други дейности, с което се повреждат или изменят както естествения облик на месността, така и на водния й режим.
	

	 За запазване на характерни карстови образования (пещери, скални ниши и др.) със специфична растителност и животински свят в района на Средния Предбалкан.

	3.ЗМ „Буферна зона на резерват Савчов чаир”,
ЗМ”Главите”
	210,7 а.
	41 а, б, в, г, д, е, ж, з, и, к, л, м,1, 2, 3, 4, 5; 42 а, б, в, г, д, е, ж,  з, и, к, л; 43 д, е, ж, з, и, к, л, м, н, о, 2,; 44 д, е, ж, з, ц,; 45 ж, з, и, к, л,м,н,р,2; 
	с. Войнежа
	Заповед № 311 от 10.04.1986 г. на КОПС.
В района на буферната зона се забраняват:
1. Строителството на сгради и пътища от републиканската пътна мрежа.
2. Разкриване на кариери, промяна на водния режим и естествения облик на местността.
3. Използването на химични средства за растителна защита.
4. Лагеруване и палене на огън извън определените места.
5. Ловуване.
6. Залесяване с неприсъщи за района дървесни видове.
В границите на Буферната зона се разрешават:
1. Извеждането на сечи предвидени в горите със специално предназначение.
2. Провеждането на ловностопански мероприятия.
3. Паша на домашни животни /без кози/ в определените с лесоустройствения проект, пасищни площи и в поземления фонд.
4. Косене на сено.
	
	Буферна зона около резерват “Савчов чаир”.

	4.ЗМ „Преображенски манастир”
	28,7 ха.
	541 в1,н,ч,ш,щ,2;546 а,б,в,1,2
	с. Самоводене
	Заповед № 3039 от 03.10.1980 г. на МГОПС като Природна забележителност.
В района на ЗТ се забраняват:
1. Сеченето, кастренето и повреждането на дърветата, а също така късането и изкореняването на всякакви растения.
2. Пашата на добитък през всяко време.
3. Преследването на диви животни, птици и техните малки и развалянето на гнездата или леговищата им.
4. Разкриване на кариери за камък, пясък или пръст, увреждането или изменението на естествения облик на местността, включително и на водните течения.
5. Чупенето, драскането и повреждането по какъвто и да е начин на скалните и земните образования, на сталактитите и другите формации в пещерите.
6. Извеждането на голи и интензивни главни сечи. 
	Прекатегоризирана в ЗМ със Заповед № 1307 от 27.12.2002 г. на МОСВ
	 За опазване на естествено находище от дървовидна леска в местността “Преображенски манастир” в землището на с. Самоводене.

	5.ЗМ „Дервента”
	5,3 ха.
	541 у; 546 а, б;
	гр. Велико Търново; с. Самоводене 
	Заповед № 2344 от 26.05.1971 г. на МГОПС като Историческо място
	Прекатегоризирана в ЗМ със Заповед №1323 от 27.12.2002 г. на МОСВ
	

	6.ЗМ „Николински кладенец”
	0,2 ха.
	297 у2,ф2;
	с. Ветренци
	Заповед № 2109 от 20.12.1984 г. на КОПС като Природна забележителност.
В границите на ЗТ се забраняват:
1. Всякакви дейности, които нараняват стеблата, кастрене, чупене на клони и други, които довеждат до повреждане на дърветата.
2. Късане или изкореняване на растенията.
3. Паша на домашни животни.
4. Влизане, лагеруване, преминаване или паркиране на моторни превозни средства.
5. Безпокоене на дивите животни и вземане на техните малки или яйцата им, както и разрушаване на гнездата и леговищата им.
6. Разкриване на кариери, провеждане на минногеоложки и други дейности, с които се поврежда или изменя както естествения облик на местността, така и на водния й режим.
7. Извеждане на сечи, освен огледни и санитарни.
8. Всякакво строителство.
	Прекатегоризирана в ЗМ със Заповед № 1306 от 27.12. 2002 г. на МОСВ
	За опазване на находища на редки за науката и стопанството видове.

	7.ЗМ „Богданов дол”
	3,1 ха.
	502  с2;
	с. Коевци
	Заповед № 3796 от 11.10.1965 на МГГП и Заповед № 880 от 25.11.1980 г. на КОПС и Заповед 283 от 04.05.1979 г.
В района на ЗТ се забраняват:
1. Кастренето и повреждането на дърветата.
2. Късането и изкореняването на растенията.
3. Безпокоенето на дивите животни и вземането на техните малки или яйцата им, както и разрушаването на гнездата и леговищата им.
4. Разкриването на кариери, провеждането на минно-геоложки и други дейности, с които се повреждат или изменят както естествения облик на местността така и водният й режим.
5. Повреждането на скалните образувания и драскането по стените на пещерите.
6. Безконтролното посещение на пещерите.
Извеждането на сечи освен огледни и санитарни. 
	Прекатегоризирана в ЗМ със Заповед № РД-1312 от 27.12. 2002 г. на МОСВ
	За опазване на находище от божур в м. «Богданов дол», землище на с. Коевци.

	8.ЗМ „Косово”
	177,0ха
	302 а, б, в, г, д, е, ж, ж2,з,з1, и,и1,к,к1,л,л1,м1,1;303 а1,б1,в1,г1,ж,з,з1,и,и1,к,к1,л,л1,м,м1,н,н1,о1,п,п1,р,р1,с,с1,т,т1,у,у1,ф,х,ц,ч,ш,щ,ю,я,1; 304 а1,б1,е,ж,з,и,к,л,м,н,о,п,р,с,т,у,ф,х,ц,ш,щ,ю,я;
	с. Ветренци
	Заповед № 287 от 04.05.1979 г. на МГГП като Историческа месност.( Заповед 2344 от 26.05.1971 г. на МГОПС)
В района на ЗТ се забраняват:
1. Провеждането на сечи, освен санитарни и ландшафтни с оглед подобряване на санитарното и ландщафтно състояние на обектите. Стопанисването да се извършва съгласно устройствените проекти за отделните обекти, при максимално запазване на природната обстановка, при която са се развили историческите събития.
2. Пашата на домашншя добитък през всяко време.
3. Откриване на кариери, къртене на камъни, вадене на пясък, изхвърляне на сгурия и други промишлени отпадъци, както и всякакви други дейности, чрез които се нарушава или загрозява природната обстановка около тях.
	Прекатегоризирана в ЗМ със Заповед № 1318 от 27.12.2002 г. на МОСВ
	За опазване на природата в местности свързани с ноционално освободителното движение.

	9.ЗМ „Манастирското” 















10.ЗМ „Студен кладенец”















11.ЗМ”Комитските дупки”



12.ЗМ”Река Веселина”
	24,0 ха

	206 а2,в2,г2,д2,е2,ж2,з2,и2,к2,л2,м2,н2,о2;

445 п2,ш3




591 а3,б3,и4,к3,л3,н4,о3,о4,р3,т4,у2,у4,ф2, х2,ц2,ш1,ш4, я2;


	с. Капиново
	Заповед №158 от 04.03.1985 г. на КОПС като Историческо място.
В района на ЗТ се забраняват:
1. Паша на домашни животни.
2. Преследване на диви животни, вземане на техните яйца или малки и разрушаване на гнездата и леговищата.
3. Кастрене и повреждане на дърветата.
4. разкриване на кариери, провеждане на минно-геоложки и други дейности, с които се повреждат или изменят, както естествения облик на местността така и водния й режим.
5. Извеждане на сечи, освен огледни и санитарни.

Заповед № 25/09.01.1989 г. на КОПС
В района на ЗТ се забраняват:
1. Паша на домашни животни.
2. Преследване на диви животни, вземане на техните яйца или малки и разрушаване на гнездата и леговищата.
3. Кастрене и повреждане на дърветата.
4. Разкриване на кариери, провеждане на минно-геоложки и други дейности, с които се повреждат или изменят, както естествения облик на местността така и водния й режим.
5. Извеждане на сечи, освен огледни и санитарни.


Заповед №РД- 1312/27.12.2002 г. на МОСВ


Заповед №РД- 359/04.05.2012 г. на МОСВ






	Прекотегоризирана като ЗМ със Заповед № 1308 от 27.12.2002 г.
	За защита на местност свързана с историческото минало на страната ни.

































За защита на местност свързана с историческото минало на страната ни.






Горски територии попадащи в защитени зони обявени по реда на Закона за биологичното разнообразие Натура 2000.
- ЗЗ „Търновки височини” с идентификационен код BG 0000213, обявена със заповед № 
РД-325 от 31.03.2021 г., бр. 52/22.06.2021 г. на Държавен вестник;
- ЗЗ „Емен” с идентификационен код BG 0000216, обявена със заповед № РД-687 от 
25.08.2020 г., бр. 79/2020 г. на Държавен вестник;
- ЗЗ „Язовир Стамболийски” с идентификационен код BG 0000275, обявена със заповед 
№ РД-288 от 31.03.2021 г., бр. 47/04.06.2021 г. на Държавен вестник;
- ЗЗ „Беленска гора” с идентификационен код BG 0000231, обявена със заповед № РД-694 от 25.08.2020 г., бр. 81/15.09.2020 г. на Държавен вестник;
- ЗЗ „Студена река” с идентификационен код BG 0000233, обявена със Заповед № РД-341 от 31.03.2021 г., бр. 54/29.06.2021 г. на Държавен вестник;
- ЗЗ „Река Янтра” с идентификационен код BG 0000610, обявена със Заповед № РД-401 
от 12.07.2016 г., бр. 62/2016 г. на Държавен вестник, с документи за промяна със Заповед 
No.РД-966 от 20.12.2013 г., бр. 9/2014 на Държавен вестник и определяне на специфични цели  със Заповед No.РД-1068 от 07.11.2022 г., бр. 90/2022 на Държавен вестник;
- ЗЗ „Река Белица” с идентификационен код BG 0000281, обявена с решение № 122 от 
02.03.2007 г., бр. 21/2007 г. на Държавен вестник и решение № 588 от 6 август 2021 г. за 
изменение на списъците на защитени зони за опазване на природните местообитания и на дивата флора и фауна, бр. 67/2021 г. на Държавен вестник;
- ЗЗ „Река Росица“ с идентификационен код BG 0000609, обявена със Заповед № РД-331 
от 31.03.2021 г., бр. 54/29.06.2021 г. на Държавен вестник;
- ЗЗ „Дряновка река“ с идентификационен код BG 0000282, обявена с решение № 122 от 
02.03.2007 г., бр. 21/2007 г. на Държавен вестник и решение № 588 от 6 август 2021 г. за 
изменение на списъците на защитени зони за опазване на природните местообитания и на  дивата флора и фауна, бр. 67/2021 г. на Държавен вестник.
Горскостопанските дейности не са оказали неблагоприятно въздействие върху горските екосистеми, природните местообитания и местообитанията на видовете и техните популации, предмет на опазване в рамките на защитените зони. Няма влошаване на природозащитното състояние на територията.




ВКС 1.2. Застрашени, изчезващи и ендемични видове
През 2023 г. при извършваните обходи на горската територия са регистрирани находища на растителни видове разпространени на територията на ТП ДГС „Болярка“, включени в Приложение 1 към Националното ръководство:
1. [bookmark: _Hlk74212461]Снежно кокиче (Galanthus nivalis)
Състоянието на Блатното кокиче е много добро, дори се наблюдава растеж на популацията. Горскостопанските дейности са съобразени с препоръките и указанията за стопансиване от доклада за ГВКС. Не се наблюдават следи от антропогенна намеса. 
2. Елвезиево кокиче (Galanthus elwesii Hooker f.)
 Състоянието на вида е добро. Не се наблюдава увеличаване на популацията. Лесовъдските дейности в районите в които се среща, са съобразени с указаниата за стопансване. Не се наблюдава антропогенна намеса и не са установени нови находища.
Беше извършен мониторинг и на други растителни видове, намиращи се на територията на стопанството:
 Балканска пищялка (Angelica pancicii  Vandas),
 Недоразвит лимодорум (Limodorum abortivum), 
Обикновена пърчовка (Himantoglossum caprinum), 
Есенен спиралник (Spiranthes spiralis)

Животински видове включени в Приложение 1 към Националното ръководство, установени на територията на ТП ДГС „Болярка“ са: Видра, Южен белогръб кълвач, Кафява мечка, Черен щъркел, Гълъб хралупар, Горски бекас, Благороден елен, Скален орел, Червеногуша мухоловка.
При мониторинга на биологичното разнообразие (ВКС 1.2) са направени следните констатации:
 Кафява мечка (Ursus arctos) установено леговище на 3 индивида
 Скален орел (Aquila chrysaetos)  е установено присъствие на 5 индивид.
Южен белогръб кълвач (Dendrocopos leucotos lilfordi) - установено присъствие на 2 бр. 
Горски бекас (Scolopax rusticola)  установено присъствие на 3 индивида.
Гълъб хралупар (Columba oenas) установено присъствие на 4 бр. 
Червеногуша мухоловка (Ficedula parva) установено присъствие на 8 бр. 
Извършен мониторинг на ВКС 1.3 критични концентрации на видове, включени е приложение №2 към Националното ръководство, установени на територията на ТП ДГС „Болярка“.
1. Благороден елен (Cervus elaphus)
Мониторинг се провежда всяка година. Нанасят големи поражения на младите култури, като ги пречупват. Сватбовища не са установени, но през размножителният им период се чува рева на мъжките екземпляри. Лесовъдските мероприятия не му влияят отрицателно. Няма реални и потенциални заплахи за благородният елен.
ВКС 2. Екосистеми и мозайки от екосистеми на ниво ландшафт. 
Във връзка с мониторинга на горите с ВКС 2 не са установени промени в състоянието на горските ландшафти. Спазват се екологични принципи и практики при планиране и извеждане на лесовъдските мероприятия. При провеждане на лесовъдски дейности се поддържат определено количество мъртва дървесина в насаждението, дървета с хралупи, единични и групи стари дървета. Дава се приоритет на естественото възобновяване. Прилагат се лесовъдски системи, които осигуряват естествено възобновяване. Не се допуска смяна на коренния дървесен състав. При залесяване се използват само местни видове и произходи.
ВКС 3. Екосистеми и местообитания.
Извършен мониторинг на ВКС 3, съгласно списъка към Приложение 3 на Националното ръководство за определяне на ГВКС, за територията на ТП ДГС „Болярка“ са идентифицирани следните застрашении или изчезващи екосистеми:
G1.223 South-east European [Fraxinus] - [Quercus] - [Alnus] forests - Смесени крайречни, заливни гори с участие на летен дъб (Quercus robur), полски ясен (Fraxinus oxycarpa) и полски бряст (Ulmus minor) и наличие на лиани. Извършен е мониторинг в 4 подотдела с обща площ от 156 дка. Жизнеността на отделните дървета и насаждението като цяло са в добро състояние. Обезлистване не се наблюдава има единични повреди от абиотични биотични фактори. Наблюдава се наличие на единични изсъхнали дървета. Сложна структура. Няма отворени пространства. Възобновителните процеси са сравнително добри. Наличие на продължителни заливания, застойни висосоки води и сухи периоди през лятото.

· G1.61	Medio-European acidophilous [Fagus] forests –
 Гори с преобладание на бук, разположени на бедни кисели и влажни почви. Обхващат 5 подотдела с площ 182 дка. Здравословното състояние на насажденията е добро, не се наблюдава обезлистване, няма повреди от биотични и абиотични фактори. Приоритет имат сечите с дълъг възобновителен период и превръщане в семенни, запазване на мъртва дървесина, острови на старостта и дървета с хралупи.
· G1.63	Medio-European neutrophile [Fagus] forests - Неутрофилни букови гори	
Извършен е мониторинг на 6 насаждения на площ от 486 дка.
Санитарното състояние на насажденията е добро, няма повреди от биотични и абиотични фактори. Приоритет имат сечите с дълъг възобновителен период, а
именно групово-постепенната, неравномерно-постепенната и групово-изборната. спомогнат за формиране на неравномерна пространствена структура, която ще осигури по-голямо разнообразие от местообитания и ще спомогнат за запазването на дендрологичното разнообразие.
· G1.66	Medio-European limestone [Fagus] forests - Ксеротермофилни гори, развиващи се върху варовити, често плитки почви от типовете лесивирани файоземи (Luvic Phaeozems) и рендзини (Rendzic Leptosols).	
Мониторингът на тази екосистема е проведен в 3 насаждения с площ 66 дка. Общото здравословно състояние на насажденията е добро, не се наблюдават повреди от биотичен и абиотичен характер.
· G1.69	Moesian [Fagus] forests - Чисти и смесени широколистни гори с основен едификатор обикновен бук (Fagus sylvatica subsp. sylvatica и Fagus sylvatica subsp. moesiaca).
Извършен е мониторинг на 3 насаждения на площ от 299 дка.
Здравословното състояние на насажденията е добро, не се наблюдава обезлистване, няма повреди от биотични и абиотични фактори. Приоритет имат сечите с дълъг възобновителен период и превръщане в семенни, запазване на
мъртва дървесина, острови на старостта и дървета с хралупи
· G1.7C4 Thermophilous [Tilia] woods –
 Гори с ясно изразено доминиране на сребролистна липа (Tilia tomentosa), възникнали предимно вторично на мястото на дъбови гори. В 6 насаждения е извършен мониторинг на площ от 540 дка. Дърветата са жизнени и в добро здравословно състояние са, налични са частични повреди от абиотични и биотични фактори. Възобновителния процес е добър.	
· G1.A4 Ravine and slope woodland - Смесени широколистни гори разположени на стръмни и урвести места. Състоянието на насажденията в мониторираната площ от 290 дка е добро. Не се наблюдава обезлистване и няма тенденция към дегенеративни процеси.
· Гори във фаза на старост

ГФС са гори в последната фаза от развитието си, в които дървостоят в достигнал значителна възраст, не е съществено повлиян от едроплощни природни нарушения антропогенни въздействия. Извършен е мониторинг на 9 насаждения. Санитарното състояние на насажденията е добро. Няма повреди от биотични и абиотични фактори. Няма наличие на сукцесионни процеси. Има сухи стоящи и повалени дървета. Има започнал възобновителен процес.За да може да достигнат характеристиките на горите във фаза на старост определените насаждения трябва да се оставят на естествената им динамика. В тях не се извършва лесовъдска намеса и извличане на дървесина.
ВКС 4. Екосистемни услуги от критично значение.
Тези видове гори са много важни за предотвратяване на бедствия и критични ситуации. При мониторинга се обръща особено внимание на горите с водозадържащи и водоохранни функции. Стремим се да не допускаме отрицателно въздействие.
ВКС 5. Основни потребности на населението
Територията на горското стопанство се намира в границите на 4 общини и включва 77 населени места, както следва: Община Велико Търново - гр. В. Търново, гр. Килифарево, гр. Дебелец, с. Арбанаси, с. Беляковец, с. Буковец, с. Ветренци, с. Водолей, с. Велчево, с. Въглевци, с. Войнежа, с. Вонеща вода, с. Габровци, с. Големаните, с. Дичин, с. Емен, с. Капиново, с. Леденик, с. Малък Чифлик, с. Миндя, с. Момин сбор, с. Никюп, с. Ново село, с. Присово, с. Пушево, с. Плаково, с. Пчелище, с. Райковци, с. Ресен, с. Русаля, с. Самоводене, с. Хотница, с. Церова кория, с. Шереметя, с. Ялово и махалите - Бижевци, Бочковци, Бранковци, Бояновци, Белчовци, Бойчовци, Върлинка, Мишеморков хан, Гърците, Горановци, Гошевци, Горни Гърневци, Долни Гърневци, Дунавци, Деветаците, Димитровци, Дечковци, Дамяновци, Димовци, Дойновци, Димановци, Горен Еневец, Долен Еневец, Инавовци, Ивчовци,  Кисьовци, Кладни дял, Клъшка река, Малченци, Марговци, Нешовци, Николчовци, Осенари, Първовищи, Първовци, Поповци, Продановци, Паликари, Пожарник, Русловци, Рашевци, Раджевци, Радковци, Свирците, Сеймените, Семеийте, Семковци, Суха река, Съркевци, Тодоровци, Търсиите, Таслаците, Татунчовци, Терзиевци, Ушевци, Гърците, Хубановци, Цеперащите, Цонковци, Шкодревци.
Община Павликени - гр. Павликени, гр. Бяла Черква,  с. Батак, с. Бутово, с. Върбовка, с. Вишовград, с. Горна Липница, с. Долна липница, с. Недан, с. Росица, с. Сломер, с. Стамболово, с. Паскалевец и с. Патреш.
Община Полски Тръмбеш - гр. Полски Тръмбеш, с. Вързулица, с. Ст. Стамболово, с. Иванча, с. Каранци, с. Куцина, с. Масларево, с. Обединение, с. Орловец, с. Павел, с. Полски Сеновец, с. Раданово, с. Петко Каравелово и с. Страхилово.
Община Сухиндол - гр. Сухиндол, с. Бяла река, с. Горско Калугерово, с. Коевци, с. Красно Градище.

Добитите дървени материали се използват като източник на дърва за горене и като суровина за дървесина и целулоза. 
1. Ползване на дървесина
От ДГТ през 2023 година са добити 16 546 м3 лежаща дървесина, от които:
•	Едра строителна дървесина – 2 054 куб.м
•	Средна строителна дървесина – 533 куб.м
•	Дребна строителна дървесина – 26 куб.м
•	Дърва – 13 933 куб.м
На територията на ТП ДГС Болярка” има три СЛРД, а именно: СЛРД „Сокол 1884“ – гр. Велико Търново, СЛРД „Павликени“ и СЛРД „Сокол“ – гр. Полски тръмбеш с общо 71 бр. ловни дружинки. На територията на стопанството има шест броя – ДДУ „Елеза“, ДДУ „Осенари-Кладни дял“, ДДУ „Бутора“, ДДУ „Сашево“, ДДУ „Къпиново“, ДДУ „Кеси-кору“. За пет от тях има сключени договори за отдаване на  концесия в рамките на 15-годишен период.
               На територията на ТП ДГС Свищов има много места с културно, екологично, икономическо и религиозно значение. Неизвършваме дърводобивни дейности в близост до тези места. Извършва се периодичен мониторинг с цел предотвратяване на негативните въздействия на тези гори.


I.	Социално икономически аспекти – промени в обществото и/или отношението им спрямо горските ресурси и дейности.
-	През годината бяха направени срещи с кметовете на населените места, свързани с дейността на стопанството и поставяне на проблеми от различно естество. Коментираха се въпроси относно нуждите на местното население от дърва за огрев и съответно снабдяването им. Запознаване на местното население и други заинтересовани страни с принципите на горската сертификация, че стопанисването на горски територии - държавна собственост от стопанството ще се осъществи по начин съчетаващ екологичните, икономически и социални ползи на горите.

II.	Срещи с представители на местните общности, свързани със стопанисването на горите.
-	Проведени срещи с РС ПБЗН – В. Търново, РДГ – Велико Търново, Общинска администрация – гр. В. Търново, МВР РУ- В. Търново, ИАРА В. Търново.

III.	Оценка на ефективността и продуктивността на горското стопанство.
-	Основни предизвикателства за подобряване ефективността и продуктивността на горското стопанство при спазване принципите на горската сертификация са насочени към балансирано и отговорно отношение в различни направления екологични, икономически и социални, които са обвързани с голям брой заинтересовани страни. За прилагане на принципите и критерии по горска сертификация е необходимо отстраняване на пропуски и по отговорен подход от служителите на стопанството, свързан с мониторинг на въздействието на горскостопански дейности и регулярен мониторинг на ГВКС.

08.01.2024 г.						Изготвил: инж. Добромир Гуглов


